DANNY SILK - RAKASTA TOSITARKOITUKSELLA
TERVEEN IHMISSUHTEEN SEITSEMÄN PYLVÄSTÄ
Tervetuloa takaisin kurssille. Mukava nähdä teitä.
Hienoa, että te kaikki jatkoitte kurssia.
Kerron, mitä teemme tänään.
Tämän päivän aiheena on terveen ihmissuhteen seitsemän pylvästä.
Sananl. 9:1.
"Viisaus on talonsa rakentanut, veistänyt seitsemän pylvästänsä."
Tähän liittyy eräs tärkeä asia.
Jotta rakennus voisi kestää luonnonvoimia, -
sen rakenteen on oltava kestävästi suunniteltu.
Ruohomajalla ei ole infrastruktuuria, -
joten se on ulkoisten voimien armoilla.
Tokion pilvenpiirtäjät ovat eri luokkaa.
Niiden suunnittelussa huomioitiin maanjäristykset ja tsunamit.
Ennen kuin jatkamme, teidän on ymmärrettävä tämä.
Nykypäivän avioliitto ei vastaa historiallista edeltäjäänsä.
Ei ole olemassa mitään ulkopuolista tahoa, -
joka pakottaisi pysymään aviossa.
Sellaiset kulttuurilliset pakotteet on joko eliminoitu -
tai asetettu epäilyksenalaisiksi.
Myös vapaus, jota naiset nykyään nauttivat, -
lisää avioeron helppoutta.
Ennen vanhaan eronnutta naista ei otettu töihin.
Lasten huoltajuuden sai mies.
Nainen kuoli köyhyyteen, -
samalla kun hänen miehensä otti uuden vaimon.
Ne oikeudelliset ja taloudelliset tekijät, -
jotka ennen pitivät avioliittoja kasassa, on raivattu pois.
Nyt avioliiton on pysyttävä kasassa sisäisten tukirakenteiden avulla.
Jos ette suunnittele näitä tukirakenteita jo heti alussa, -
avioliittonne ei tule kestämään.
Avioero on tullut liian helpoksi.
Kerroin teille omasta avioliitostani.
Molemmat vanhempani ovat olleet kolme kertaa naimisissa.
Myös Sherin vanhemmilla on kolme avioliittoa takanaan.
Sheri kasvoi isäpuolensa luona. Hänkin oli kolmasti naimisissa.
Meidän vanhempamme ovat yhteensä olleet 15 kertaa naimisissa.
En ole edes vanha, ja silti sain perinnöksi 15 avioliittoa.
Bill Johnson piti meille avioliittovalmennuksen.
Tapasimme kaksi kertaa.
Ensimmäisellä kerralla saimme yhteensopivuustestin.
Toisella kertaa katsoimme tuloksia.
Kaksitoista vuotta myöhemmin Bill tarjosi meille töitä.
Meistä tulisi pastoreita.
Istuimme Billin olohuoneessa keskustelemassa.
Billille muistui mieleen jokin asia yhteensopivuustestistämme.
Kysyin, mistä hän puhui.
"Etkö muista sitä lappua, joka tuli testinne mukana?"
"Mitä lappua?"
"Unohdinko kertoa siitä?"
Nojasimme eteenpäin tuoleissamme.
Beni huusi keittiöstä: "Bill, etkö kertonut heille?"
"Mistä on kyse?" "Onpa outoa."
Bill kertoi tehneensä niitä testejä jo kymmenen vuotta ennen meitä.
Hän lähetti testit psykologille, joka tulosti tulokset.
Sitten Bill kävi vastaukset läpi pariskunnan kanssa.
Meidän tuloksemme tulivat takaisin muistilapun kanssa.
Se oli ensimmäinen kerta.
"Bill. Tee kaikkesi, jotta nämä ihmiset eivät menisi naimisiin."
Taustalla 15 avioliittoa.
"Bill, älä anna näiden ihmisten koskaan asua samassa talossa."
Meille tuli maanjäristys ja tsunami.
Mikään ei pitänyt avioliittoamme kasassa.
Olimme sisäisten tukirakenteiden varassa.
Lähdimme täältä yhdeksäksi vuodeksi.
Palasimme 12 vuoden kuluttua.
Saimme tietää siitä muistilapusta.
Silloin ymmärsin, miksi meillä oli ollut niin vaikeaa.
Olemme hyvin erilaisia ihmisiä.
Yhteensopivuuden on näytettävä tältä.
Me näytimme tältä.
Heittelemme leivänmurusia teitä kohti.
Ne ovat murusia yhteisen elämämme rakennusurakasta.
Onnistuimme vastoin kaikkia odotuksia.
Historiamme, temperamenttimme ja kaikki muukin oli meitä vastaan.
Minulla on toiveikkaampi näkökulma avioliitto-ongelmiin kuin muilla.
Olen nähnyt, kuinka ihmeellisesti Herra on toiminut avioliitossamme.
Kerron teille nyt terveen ihmissuhteen seitsemästä pylväästä.
Opetukseni ei perustu pelkkään teoriaan.
Rakennuksen rakentaminen aloitetaan perustuksista.
Perusta on se, että kumpikin osapuoli saa olla oma itsensä.
Puolisot hyväksyvät toisensa, vaikka he ovat hyvin erilaisia.
Kun suhteeseen tulee stressiä, erilaisuus joutuu tulilinjalle.
Jos ette hyväksy toistenne erilaisuutta, -
nakerratte suhteen perustaa.
Kun sinä pelotat minua, haluan kontrolloida sinua.
Silloin et saa olla enää sinä.
Tiedän useita naisia, -
joiden aviomiehet määräävät, mitä he laittavat päälleen.
Silloin on kyse hylätyksi tulemisen pelosta.
Puoliso alkaa kontrolloida toista, jotta hän ei tulisi jätetyksi.
Jos puoliso kontrolloi toista, suhde muuttuu ahdistavaksi.
Se toimii näin: "Pelkään, joten kontrolloin."
"Sinä pelkäät, mitä teen, jos et anna minun kontrolloida."
"Siksi annat minun kontrolloida elämääsi."
"Jos et antaisi, loukkaantuisin."
Se saa suhteen täyttymään pelolla.
Pelon henki saa vallan, eikä toinen puoliso saa enää olla oma itsensä.
Toisen hyväksyminen ei ole minkä tahansa käytöksen hyväksymistä.
On hyväksyttävä, ettei toista ihmistä voi kontrolloida.
Toinen saa olla oma itsensä.
Puolison rahankäyttö saattaa silti pelottaa.
Hänen tapansa kohdella lapsia saattaa pelottaa.
Erilainen arvomaailma saattaa pelottaa.
Puoliso saa olla oma itsensä.
Puolisot joutuvat silti keskustelemaan niistä ongelmista, -
jotka ahdistavat jompaakumpaa.
Toista ei kuitenkaan yritetä muuttaa.
Toista ei yritetä kontrolloida.
Tavoite on luoda sellainen suhde, -
jossa molemmat hallitsevat itseään suojellakseen yhteyttä.
He luopuvat niistä vapauksista, joilla on negatiivinen vaikutus.
Motiivina ei ole se, että joku pakottaisi tekemään niin.
Motiivina on rakkaus.
Jumala ei yritä kontrolloida meitä.
Hän ei rankaise meitä, kun emme toimi hänen tahtonsa mukaan.
Hän panee merkille, kuinka elämme elämäämme.
Siitä hän näkee, arvostammeko hänen tarpeitaan.
Tunteidemme hallinta ei ole hänen vastuullaan, vaan meidän.
Hän hallitsee omia tunteitaan meitä kohtaan.
Minun vastuullani ei ole se, rakastaako puolisoni minua.
Pidän huolen vain siitä, että rakastan puolisoani.
Vapaus, ehdoton rakkaus ja hyväksyntä ovat kaiken perusta.
Suhde, jonka päämäärä on rauha ja ilo, -
perustuu vapaudelle olla oma itsensä.
Onko selvä?
Rakkauden pylväs. Rakkaus-sana on kärsinyt inflaation.
"Rakastan pitsaa ja golfia!"
"Rakastan The Cowboysia!"
Käytämme rakkaus-sanaa aivan väärin.
Rakkaus tarkoittaa sitä, -
että tunnemme olomme turvalliseksi ja ravituksi.
Tunnemme olomme voimalliseksi.
Jos rakkaus ei tuota näitä tuntemuksia, -
se ei ole rakkautta.
Jos pariskunnan välillä ei ole läheistä yhteyttä, -
jos he eivät uskalla kertoa unelmistaan ja peloistaan, -
he eivät ole kokeneet oikeaa rakkautta.
"Avioliittomme on kestänyt jo 50 vuotta."
"Emme tunne toisiamme, paitsi päivittäiset tavat".
"Tappelemme aina, mutta silti rakastamme toisiamme."
Tai sitten puolisot ovat täysin riippuvaisia toisistaan.
Rakkauden pylväs perustuu pelottomuudelle.
Elämme niin, että ahdistus väistyy.
Seuraava pylväs on kunnioitus.
Kunnioitus ei niinkään riipu siitä, -
kuinka kohteliaita ollaan.
Se ei ole alistumista.
Kunnioituksen klassinen määritelmä on se, -
että annetaan toisen tehdä päätös jossain asiassa.
Minulla on valta, sinulla ei ole. Kunnioita valtaani.
Aviomies kunnioittaa vaimoaan, vaimo miestään.
Kunnioittakaa viranomaisia ja kuningasta.
Kunnioittakaa kaikkia ihmisiä, ei vain kuningasta.
Kunnioittakaa kaikkia ihmisiä.
Raamattu käskee molempia puolisoita olemaan toistensa alamaisia.
Jos emme ymmärrä kunnioitusta, alamme alistaa puolisoitamme.
Se synnyttää pelkoa.
Jos pimeällä kujalla tapaa aseistetun miehen, -
eikä itsellä ole asetta, alkaa kokea pelkoa.
Se, joka on alakynnessä, pelkää.
Se synnyttää pelkoa.
Jos kunnioitusta yritetään luoda viemällä valta pois toiselta, -
seurauksena on jatkuvaa pelkoa, -
olipa kyse sitten vaimosta, lapsista tai alaisista.
Jos yritätte aina haalia kaiken vallan itsellenne, -
olette epäkunnioittavia.
Kunnioitus on sitä, -
että kaksi voimallista ihmistä täyttävät toisensa tarpeet.
Se on yhteistyötä.
Jumala on kunnioittanut meitä.
Hän on muuttanut meidät orjista ystävikseen.
Voimmeko hallita ystäviämme? Emme.
Ystäviä yhdistää rakkaus.
Kunnioittava kohtelu pitää ystävykset yhdessä.
Ystävyys ei riipu vallasta.
En kutsu sinua enää palvelijaksi, vaan ystäväksi. Rakkaaksi. Pojaksi.
Meidän on muutettava käsitystämme kunnioittamisesta.
Kunnioitus ei ole sitä, että luovutetaan valta toiselle.
Olemme Jumalan työtovereita, emme alaisia.
Olemme Kristuksen kanssaperillisiä. Emme saa pelkkiä jämiä.
Saamme kaiken, mitä Kristus perii Isältään.
Tämä ymmärrys avaa myös vaimon aseman uudella tavalla.
Käsityksemme aviopuolisoiden välisestä kunnioituksesta muuttuu.
Kaksi voimallista ihmistä tekee yhteistyötä.
Muutos tapahtuu sisältä ulospäin.
Ennen vanhaan vaimoja voitiin hakata, kunnes he alistuivat.
Myös lapsia hakattiin.
Nykyään se ei ole enää laillista.
Kuinka sitten saamme päätöksen aikaan?
Meidän on toimittava pelottomasti.
Meidän on toimittava kunnioittavasti ja rakastavasti.
Kahden voimallisen ihmisen on tuotava ilmi tarpeensa -
ja sitten keksittävä ratkaisu, joka vastaa molempien tarpeisiin.
Sitä voi harjoitella ystävien kanssa.
Se valmistaa teitä avioliittoon.
Opettakaa lapsillenne, että hekin ovat voimallisia.
Heidän on opittava hallitsemaan itseään.
Sinun ei pidä kontrolloida heitä.
Itsehillintä on voimallisten ihmisten taito.
Rakkaus, kunnioitus ja itsehillintä tarkoittavat seuraavaa: -
Sanotte itsellenne, mitä on tehtävä, ja sitten tottelette.
Jokaisen on hallittava käytöstään.
Sen jälkeen valitaan päämäärä.
Minun päämääräni on rakkaudellinen suhde puolisooni.
Voin valita sen.
Vaikka sinulla olisi huono päivä, minun päämääräni pysyy samana.
Loukkaukset ja pelottelut eivät vaikuta päämäärääni.
Jokainen vastaa omasta päämäärästään.
Kukaan ei lähde kontrolloimaan toisen käytöstä.
Kumpikaan ei voi syyttää toista omasta käytöksestään.
Jokainen on itse vastuussa siitä, kuinka hän kohtelee toista.
Jos rakkauteni sinua kohtaan viilenee, syy on minun.
Jos vaihdan tavoitteekseni etäisyyden, vastuu on minun.
Vastuullisuus on yksi terveen suhteen pylväistä.
Vastuullisuus tarkoittaa kykyä vastata.
Pystynkö reagoimaan elämääni?
Kykenenkö käsittelemään eri elämäntilanteita?
Tämä liittyy elämän tarkoitukseen ja suunnitelmaan.
Tiedän, mitä elämässäni etsin.
Olen vastuullinen, koska minulla on suunnitelma.
Jos lähtee ajelemaan New Yorkissa ilman karttaa, -
päivästä tulee pelottava.
Jokaisessa risteyksessä on päätettävä, mihin suuntaan mennään.
Sama juttu joka risteyksessä.
Silloin ei voi ajaa New Yorkissa vastuullisesti.
Se johtuu suunnitelman puutteesta.
Jos teillä on suunnitelma, tai navigaattori, -
tai iPhone, -
tiedätte, mihin suuntaan pitäisi kääntyä.
"Aja suoraan kolme kilometriä." "Käänny kohta oikealle."
Vapaudutte ahdistuksesta.
Ellei sitten GPS valehtele.
Vastuullisuus tarkoittaa sitä, -
että otetaan vastuu omasta itsestä, tapahtui mitä tahansa.
Teillä on suunnitelma.
Totuus liittyy luottamiseen.
Kun listataan toiveissa olevan puolison luonteenpiirteitä, -
luotettavuus löytyy monen listalta.
Toiseen ihmiseen on voitava luottaa.
Hänen päätöstensä on oltava odotusten mukaisia.
"Luotan sinuun, koska sinä teet, mitä minäkin tekisin."
"Pidän sinusta, koska olet samanlainen kuin minä."
"Kyllä me pärjäämme."
Toisaalta on oikein ajatella niin.
Toisaalta taas, sellainen asetelma sortuu helposti.
"Haluan pystyä ennakoimaan käytöstäsi."
Siksi valhe tuhoaa luottamuksen niin helposti.
Myös pettäminen tai muu odottamaton käytös voi tuhota sen.
"Tuota en kyllä odottanut! Kuinka voin luottaa sinuun!"
"Miksi et toimi niin kuin minä? Minä en tekisi tuota sinulle!"
Uskomatonta, että teit noin! Minä en tekisi niin ikinä."
"Kuinka voit tehdä noin minulle?"
"Sinuun ei voi luottaa."
Sitä tapahtuu.
Se viestii siitä, -
että luottamuksen uskotaan perustuvan samankaltaisuuteen.
Se on valitettavaa, -
mutta se on monien ihmisten uskomus.
Luottamuksen pitäisi olla tiedon välittämistä.
Katso, mitä sisälläni tapahtuu. Näytän sen sinulle.
Näin minä koen sinut.
Kerron sinulle, miten koen tämän tilanteen.
Nyt sinulla on paljon tietoa.
Voit tehdä parempia valintoja, koska näet minut.
Pimeässä pelaaminen ei ole hauskaa.
Palloon on vaikea osua.
Kun meillä on tietoa, pystymme olemaan oma itsemme.
Tiedon saaminen synnyttää luottamusta.
Te ette ole vastuussa minun luottamuksestani.
Päätän itse, keneen luotan.
Ihmiset eivät luota Jumalaan, koska hän ei toimi ihmisten tavalla.
Tarkoittaako se, että Jumala ei ole luottamuksen arvoinen?
Ei tietenkään.
Jumalan luotettavuus ei riipu teidän luottamuksestanne.
Jos ette luota häneen, teillä on ongelma.
Jos emme luota Jumalaan, on helppoa olla luottamatta ihmiseen.
Luottamuksenne ei saa olla niin heikkotekoista.
Älkää luovuttako totuuden harjoittamista muille.
Kun olette avoimia ja rehellisiä siitä, keitä olette, -
pysykää sellaisina.
Yleensä emme puhu totuutta.
Yleensä suojelemme itseämme.
"Mikä on vialla?" "Ei mikään."
"Eikö muka?" "Eihän sinua kiinnosta."
"Kyllä kiinnostaa. Mikä hätänä?" "Paraskin! Sinä jätit minut."
"Lähdit riitamme jälkeen töihin, etkä edes tekstannut."
"Et tekstannut koko päivänä!"
"Välität vain itsestäsi!"
En kertonut, mitä ajattelin. Kerroin neljä asiaa puolisostani.
Koska en osaa kertoa totuutta itsestäni, -
tuomitsen sinut.
"Sinä olet sellainen ja sellainen."
"Olet mahdoton! Et ikinä opi!"
"Sinussa on Iisebelin henki!"
Luottamus syntyy totuuden kertomisesta.
"Oikeastaan, minuun sattui."
"Loukkaannuin siitä, miten asiat menivät aamulla."
"Se on pyörinyt mielessä koko päivän."
"Sisimpäni on ihan sekaisin. Haluatko nähdä? Et? Okei."
Jeesus teki monia hulluja asioita. Mutta erityisesti yhden.
Se tapahtui samana iltana, -
jona hänen opetuslapsensa pettivät hänet.
Jeesus kertoi heille, että he tulevat pettämään hänet.
Pietari sanoi mieluummin kuolevansa kuin kieltävänsä Jeesuksen.
Jeesus sanoi, että Pietari kieltää hänet vielä samana iltana.
"Pietari, sinut muistetaan siitä."
Sitten Jeesus tekee opetuslastensa kanssa liiton.
"Te olette pettäjiä. Tulkaa lähemmäs."
Antakaa minun tehdä liittomme lujemmaksi.
"Anteeksi, Jeesus. Miksi luotat näihin pelleihin?"
"He pettävät sinut." "Tiedän."
"He eivät kontrolloi luottamustani. Minä kontrolloin sitä itse."
"Heidän luonteensa ei saa minua muuttumaan."
Mietiskelkää tätä rauhassa.
Teillä on uskomattoman hyvä keino käytössänne, -
mutta se menee hukkaan, jos te ette ota vastuuta luottamuksestanne.
Kuvittelette, että jonkun muun luonne hallitsee luottamustanne.
Te hallitsette itse omaa luottamustanne.
Tätäkin kannattaa harjoitella.
Seuraava pylväs on usko.
Te tarvitsette yliluonnollisia voimavaroja.
Te tarvitsette jonkun, joka on teitä suurempi.
AA-kerho pelastaa alkoholisteja sanomalla, -
että he tarvitsevat apua.
He tuhoavat elämänsä eristäytymällä ja olemalla ylpeitä.
Heidän perimmäinen ongelmansa on pelko, joka ajaa itsetuhoon.
He pääsevät vapaiksi vain, jos heidän on tehtävä tiliä jollekulle.
Te olette tilivelvollisia.
Jos puolisot eivät ole tilivelvollisia kenellekään, -
vihaisin ja vahvin osapuoli voittaa aina.
Vahvempi osapuoli hallitsee suhdetta.
Jos uskomme siihen, että olemme tilivelvollisia Jumalalle, -
silloin suhteemme on Jumalan hallinnassa.
Vastuu ei ole kokonaan meidän.
Jos usko poistetaan yhteiskunnasta, -
samalla poistetaan ihmisten kyky hallita itseään.
Vapautta voi olla vain silloin, kun ihmiset hallitsevat itseään.
Usko toimii sisältä ulospäin.
Yhteiskunta on pulassa, -
jos luonteeni hallinta on poliisien harteilla.
Olemme pahassa pulassa.
Kun olette tilivelvollisia Jumalalle, -
ja annatte hänen hallita avioliittoanne -
ja alistutte hänen johdatukseensa, -
päätöksentekotapanne muuttuu.
Monet sanovat itseään kristityiksi, -
mutta antavatko he Jeesuksen hallinnoida suhdettaan?
Onko siitä todisteita?
Hyvien ystävieni avioliitto kesti 32 vuotta.
Sitten he erosivat.
Toinen heistä vain sanoi: -
"Haluan saada sen, mitä haluan, -
eikä mikään voi pysäyttää minua."
Tositarina.
Sen takia infrastruktuurilla on niin suuri merkitys.
On tärkeää, että puoliso osaa ottaa vastaan ohjeita uskon kautta.
Ohjeiden vastaanottaminen tarkoittaa ohjeiden sisäistämistä.
ja sisäisten rakenteiden rakentumista.
Annan jonkun toisen luoda rakenteita sisimpääni.
Otan vastaan ohjeistusta.
Sitten alan toimia sisäisen rakenteeni mukaan.
Lopuksi visio.
Viime kerralla yritimme löytää elämämme määränpään.
Muistatteko punaiset vaunut?
Liittyykö avioliittoonne ohjeita, joista selviäisi, -
mitä olette yhdessä rakentamassa?
Onko teillä yhteinen kohtalo ja määränpää?
Vai yritättekö rakentaa jotain erikseen?
Se saa ihmiset ajautumaan erilleen.
Se johtuu siitä, että heillä oli erilainen määränpää.
Tai sitten he epäonnistuivat yhteisen määränpään luomisessa.
"Kävipä hassusti. Minä päädyin New Orleansiin ja sinä Seattleen."
Tiedän, miten teille kävi! Ette koskaan sopineet määränpäätä.
Molemmat tiesivät vain oman määränpäänsä.
Visio auttaa teitä rakentamaan katon -
tälle rakennukselle.
Olemme onnistuneet luomaan ihmissuhteen, -
jossa asuu rauha, ilo ja toivo.
Rauha, "shalom", on suhteen siunaus.
Tarvitsemme pylväitä, jotta tällainen talo olisi mahdollinen.
Voitte tutkia, löytyykö niitä suhteestanne.
Teidän on itse arvioitava itseänne.
Se on täysin subjektiivista.
Jos määrittelette pylväät väärin, -
koko talo muuttuu.
Silloin syntyy erilainen rakennus.
Pylväät toimivat, jos käytätte minun määritelmiäni.
Opetelkaa nämä määritelmät, jos haluatte oppia ihmissuhdetaitoja.
Kysykää toisilta ihmisiltä, kuinka he määrittelevät nämä asiat.
Mitä luottamus ja rakkaus merkitsevät sinulle?
Kun sanotte, ettei puolisonne ole vastuullinen, -
tarkoitatte itse asiassa sitä, -
ettette tunne puolisonne reagoivan elämänsä suunnitelmaan.
Ette tunne, että hän pystyy vastaamaan siihen.
"Mutta käynhän minä töissä!"
Määritelkää termit, ennen kuin alatte keskustella.
Onko selvä?
Kaikki pylväät liittyvät itsehillintään.
Vain voimalliset ihmiset voivat luoda terveitä ihmissuhteita.
Sananl. 25:28 "Kuin kaupunki, varustukset hajalla, -
muuria vailla, on mies, joka ei mieltänsä hillitse."
Siihen aikaan kaupunkeja suojeltiin vihollisilta, -
jotka eivät arvostaneet kaupungin hyvinvointia.
Kaupungin muuri suojeli sitä.
Kaupunkiin pääsivät vain ihmiset, jotka kunnioittivat sen asukkaita.
Jos te ette hillitse itseänne, -
elämänlaatunne kärsii.
Jos ette aseta rajoja, teidän sisimmästänne viedään kaikki.
Voitte rakentaa niin paljon pylväitä kuin haluatte.
Mutta jos te ette osaa suojella rakennusta, -
se viedään teiltä.
Tässä on elämänne.
Elämänne keskiössä on tarve olla vapaa ja voida hallita itseään.
Kun teetän tämän harjoituksen luokassa, -
minulla on tapana ottaa joku kurssilainen mukaan keskusteluun.
Kysyn, puhunko hänelle sopivalta etäisyydeltä.
Sitten tulen aivan lähelle häntä ja kysyn, miltä se tuntuu.
Hänestä se tuntuu ihan hyvältä.
Sitten kysyn, saanko kuristaa häntä.
Entä jos kaadan hänet maahan, eikä kukaan voi auttaa?
Kysyin tätä kerran eräältä 60-vuotiaalta Saralta.
Hän kysyi: "Etkö päästäisi irti?"
Sanoin, etten päästäisi irti. Mitä hän tekisi?
"No, kaipa tökkäisin sormeni silmäsi läpi aivoihin."
Vau.
"Sinähän sanoit, ettet päästäisi muuten irti."
Tarvitsemme vapautta.
Sara ei ole murhaaja. Hän vain tekee mitä vain vapautuakseen.
Te kaikki toimisitte samoin.
Teidän vapautenne on kuolemisen arvoinen.
Jeesus kuoli vapautenne takia.
Sen tiedostaminen synnyttää itsekunnioitusta ja rohkeutta.
Kun opetuslapset täyttyivät Pyhällä Hengellä, -
he täyttyivät myös rohkeudella.
He alkoivat ymmärtää, -
kuinka arvokasta on olla vapaa ja elää todeksi omaa elämäntehtävää.
Samalla he tunsivat, että heillä on jotain suojeltavaa.
Se on ainoa tapa, jolla ihminen pystyy elämään suoraselkäisesti.
Se tarkoittaa sitä, että käytökseni vastaa sisintäni.
Niin voi elää vain silloin, jos oppii asettamaan rajoja.
Ulkopuoliset voimat yrittävät päästä rajojemme sisäpuolelle.
Ne haluavat viedä rohkeutemme ja alkaa hallita meitä.
Ulkopuoliset voimat voivat olla pelkoja, -
jotka kohdistuvat rahankäyttöön tai vihaisiin ihmisiin.
Ne voivat alkaa hallita elämäämme, -
jos emme opi asettamaan niille rajoja -
ja pitämään kiinni vapaudestamme.
Meidän on opittava asettamaan rajoja.
Sisäisiä rakenteitamme ei suojele mikään muu kuin se, -
että osaamme sanoa "kyllä" ja "ei".
Itsehillintä on terveen suhteen perusta.
Jos laitatte itsehillintänne jonkun muun vastuulle, -
ette tule kokemaan suhdetta, -
joka on täynnä rakkautta, kunnioitusta, uskoa ja toivoa.
Ette tule kokemaan rauhaa, toivoa ja iloa.
Pankaa käsi sydämellenne.
Jeesus, opeta minulle itsehillintää.
Täytä minut voimallasi ja rohkeudellasi.
Auta minua näkemään, miltä terve elämä näyttää.
Auta minua näkemään, miltä terve puoliso näyttää.
Kirkastakoon se nimeäsi. Jeesuksen nimessä, aamen.
Hyvinhän se meni.
Tänään Danny opetti seitsemästä pylväästä.
Meillä on yksi erityinen pylväs.
Puhutko siitä pinkistä pylväästä?
En. Tarkoitan sitä vahvaa pylvästä. -Vahvin niistä seitsemästä.
Mikä se sitten on?
Se on luottamus.
Olemme arvostaneet luottamusta suhteemme alusta asti.
Hetkinen! Tulipalo.
Luotan, ettei hän polta koko taloa.
Minä taas luotan siihen, ettet laittanut liikaa vettä.
Luottamus.
Kerran, kun olimme ajelulla, aloin kertoa Kimille siitä, -
mitä ajattelen luottamuksesta.
Minulle oli tärkeää voida kertoa Kimille kaikesta, -
mitä ajattelin ja mistä unelmoin.
Halusin, että voisin vapaasti kertoa hänelle kaikesta.
Hänen ei tarvitse aina olla samaa mieltä kanssani.
Halusin kuitenkin tuntea, -
että voin kertoa hänelle asioistani ja luottaa siihen, -
että hän suhtautuisi kertomiini asioihin kunnioituksella.
Olimme siis ajelulla, kun aloin puhua hänelle näistä asioista.
Keskustelusta tulikin erittäin tärkeä.
Sen jälkeen tiesimme voivamme luottaa toisiimme.
Tukisimme aina toisiamme, tapahtui mitä tahansa.
Tiesin, että Kim tukisi unelmieni toteutumista.
Hän ei yrittäisi varastaa huomiota itselleen.
Hän kannustaisi minua ja tekisi parhaansa, jotta onnistuisin.
Luotan häneen täysin.
On hienoa, että voin kertoa hänelle kaikesta.
Tiedän, että hän arvostaa sitä.
Se ajelu oli merkittävä, koska opin sen aikana paljon.
Skyler avautui ja kertoi minulle suurista unelmistaan.
En vastannut hänelle kunnolla.
Hän oli odottanut erilaista reaktiota.
Hän loukkaantui, enkä minä ymmärtänyt syytä siihen.
Jouduimme puhumaan, kunnes ongelma selvisi.
Skyler oli tehnyt valtavan asian puhuessaan niin avoimesti.
Hän oli ajatellut sitä paljon.
Minä taas ajattelen puhumalla.
Heitän ajatuksia ilmaan ja selvitän ne vasta sen jälkeen.
Skyler taas prosessoi ajatuksensa ensin ja puhuu vasta sitten.
Hän ei heittele ajatuksia ilmaan.
Jos Skyler puhuu, hänen sanoillaan on valtava merkitys.
Sillä ajelulla ymmärsin, -
miten paljon tämä eroavaisuus vaikuttaisi luottamukseen.
Jotta voisin voittaa Skylerin luottamuksen, -
minun oli opittava arvostamaan Skylerin ajatuksia ja avautumista.
Minulle itselleni luottamus on ollut hyvin tärkeä asia.
Minun on täytynyt luottaa, että Skyler voi johtaa minua.
Olen hyvin itsenäinen nainen, -
ja myös itsepäinen, myönnän sen.
Halusin oppia olemaan oma itseni, -
ilman että jyrään Skylerin ja jätän huomiotta hänen mielipiteensä.
Samalla opettelen seuraamaan aviomiestäni.
Haluan seurata häntä.
Haluan kunnioittaa aviomiestäni ja kulkea yhdessä.
Vaatii luottamusta antautua hänen johdettavakseen -
ja luottaa hänen johtamiseensa myös hengellisissä asioissa.
Luotan siihen, että hän suojelee perhettämme -
ja että hän ajattelee aina parastamme.
Skyler tekee kaikkensa voittaakseen luottamukseni.
Hän tekee kaikkensa, jotta tuntisin oloni turvalliseksi.
Aiemmassa jaksossa puhuimme siitä, mikä on normaalia.
Koska minun normaalielämäni ei ole ollut turvallista, -
Skyler on joutunut tekemään töitä luodakseen turvallisen ilmapiirin.
Hän tekee töitä sen eteen, ja luottamukseni häneen on kasvanut.
Luottamuksen pylväs on meille tärkeä.
Samalla se tuntuu myös suhteemme perustalta.
Puhumme siitä paljon, ja teemme myös töitä sen eteen.
Eikö niin? -Aivan.
Suomennos: Hanna Tischer